Arnhem-operasjonen
Store norske leksikon,Historie,Verdens historie og samtidshistorie,Verdens historie,Andre verdenskrig
Arnhem-operasjonen var en mislykket alliert offensiv i Nederland i sluttfasen av den andre verdenskrig. Den 17. september 1944 satte de allierte inn den hittil største fallskjermoperasjon mot Eindhoven, Nijmegen og Arnhem. Formålet var å sikre alliert kontroll over den viktige broen over Rhinen, som tyskerne fortsatt holdt.
En britisk og to amerikanske divisjoner og en polsk brigade deltok. 2000 fly og 1600 glidefly ble satt inn. Samtidig gikk 2. britiske armé til angrep fra sør. Det lyktes å ta Eindhoven og Nijmegen. Men den økende tyske motstand stanset fremrykningen 8 km sør for Arnhem, og britene måtte trekke seg tilbake.Bare 2000 briter unnslapp, mens vel 7000 falt eller ble tatt til fange. For general Bernard Law Montgomery, som ledet operasjonen, ble nederlaget en stor belastning. Les mer i Store norske leksikon andre verdenskrig andre verdenskrig – viktige hendelser